Na temelju članka 54. stavka 1. Zakona o ustanovama (NN br. 76/93, 29/97,47/99, 35/08, 127/19,151/22), članka 98. stavka 3. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23), članka 4. Pravilnika o kriterijima za izricanje pedagoških mjera (NN br. 94/15, 3/17 i 22/26) te članka  80. Statuta Osnovne škole Dr.Branimira Markovića (KLASA:012-03/19-01/03, URBROJ: 2112-39-7-19-01 od 22.03.2019.),  Školski odbor Osnovne škole Dr.Branimira Markovića na sjednici Školskog odbora održanoj  31.08.2026. 2026. godine, uz prethodnu suglasnost  Župana Primorsko-goranske županije (KLASA: 024-01/26-01/29 ,URBROJ: 2170-01-01/6-26-29 od 16. srpnja 2026. godine ) donio je 

5. IZMJENE I DOPUNE
STATUTA
 Osnovne škole Dr.Branimira Markovića

Članak 1.
U Statutu  Osnovne škole Dr.Branimira Markovića od 22.03.2019.  klasa: 012-03/19-01/03; urbroj: 2112-39-7-19-01; 1. Izmjenama od 03.06.2020.  klasa:012-003/20-01/01; urbroj: 2112-39-7-20-01;  2. Izmjenama od 15.01.2021. klasa: 012-003/21-01/01; urbroj: 2112-39-7-21-01 ; 3. Izmjenama i  dopunama od 10.05.2024. klasa: 007-01/24-01/01 urbroj: 2112-05-01-04-02; 4. Izmjenama i dopunama od 15.12.2025. klasa: 007-01/25-01/1   urbroj: 2112-05-1-25-2
U članku 80. stavak (1)  mijenja se i glasi:
 (1) Uz poslove za koje je kao tijelo upravljanja Škole ovlašten zakonom i provedbenim propisima  Školski odbor:     
· imenuje i razrješuje ravnatelja uz prethodnu suglasnost ministra o čemu je dužan bez odlaganja obavijestiti osnivača,
· daje prethodnu suglasnost u vezi sa zasnivanjem radnog odnosa u školskoj ustanovi,
· donosi Statut uz prethodnu suglasnost osnivača, a na prijedlog ravnatelja Škole,
· donosi opće i pojedinačne akte na prijedlog ravnatelja Škole,
· donosi školski kurikulum na prijedlog Učiteljskog vijeća i ravnatelja Škole,
· donosi godišnji plan i program rada na prijedlog ravnatelja Škole i nadzire njegovo izvršavanje,
· donosi financijski plan, na prijedlog ravnatelja, 
· donosi polugodišnji i godišnji izvještaj o izvršenju financijskog plana, na prijedlog ravnatelja,
· odlučuje o raspodjeli rezultata poslovanja, na prijedlog ravnatelja,
· na prijedlog ravnatelja donosi odluku o upućivanju na ovlaštenu prosudbu radne sposobnosti radnika za kojega postoji osnovana sumnja da mu je psihofizičko zdravlje narušeno u mjeri koja umanjuje njegovu radnu sposobnost,
· odlučuje o zahtjevima radnika za zaštitu prava iz radnog odnosa,
· osniva udruge učenika,
· predlaže osnivaču promjenu djelatnosti i donošenje drugih odluka vezanih uz osnivačka prava,
· odlučuje o davanju suglasnosti ravnatelju za zaključivanje ugovora o stjecanju, otuđivanju i opterećivanju dugotrajne nefinancijske imovine (osim nekretnina) pojedinačne vrijednosti veće od 12.000,00 EUR do 30.000,00 EUR (bez PDV-a),
· uz suglasnost osnivača odlučuje o davanju suglasnosti ravnatelju za zaključivanje ugovora o stjecanju, otuđivanju i opterećivanju imovine (osim nekretnina) pojedinačne vrijednosti veće od 30.000,00 EUR (bez PDV-a),
· odlučuje o davanju suglasnosti ravnatelju za poduzimanje pravnog posla, uključujući zaključivanje ugovora o nabavi roba, usluga i radova, pojedinačne vrijednosti veće od 12.000,00 EUR do 30.000,00 EUR (bez PDV-a), 
· uz suglasnost osnivača odlučuje o davanju suglasnosti ravnatelju za poduzimanje pravnog posla, uključujući zaključivanje ugovora o nabavi roba, usluga i radova pojedinačne vrijednosti  veće od 30.000,00 EUR (bez PDV-a),
· uz suglasnost osnivača odlučuje o davanju suglasnosti ravnatelju za zaključivanje ugovora o stjecanju, otuđivanju i opterećivanju nekretnina bez obzira na njihovu vrijednost,
· daje osnivaču i ravnatelju prijedloge i mišljenja o pojedinim pitanjima važnim za rad i sigurnost u školskoj ustanovi,
· razmatra rezultate odgojno-obrazovnog rada,
· bira i razrješava predsjednika i zamjenika predsjednika Školskog odbora,
· razmatra predstavke i prijedloge građana u svezi s radom Škole,
· donosi  odluke i obavlja druge poslove utvrđene zakonom, aktom o osnivanju, ovim Statutom i drugim općim aktima Škole.
     
		Članak 2.
U članku 100. stavak 1. mijenja se i glasi:
(1) Ravnatelj uz poslove za koje je ovlašten temeljem Zakona o ustanovama obavlja i sljedeće poslove:
· organizira i vodi poslovanje Škole,
· predstavlja i zastupa Školu,
· odgovoran je za zakonitost rada i stručni rad Škole,
· poduzima sve pravne radnje u ime i za račun Škole,
· zastupa Školu u svim postupcima pred sudovima, upravnim i drugim državnim tijelima te pravnim osobama s javnim ovlastima,
· predlaže Statut i druge opće akte Školskom odboru,
· predlaže Školskom odboru financijski plan, financijski polugodišnji i godišnji izvještaj o izvršenju financijskog plana,
· odlučuje o zasnivanju i prestanku radnog odnosa uz prethodnu suglasnost Školskog odbora sukladno zakonskim odredbama,
· provodi odluke stručnih tijela i Školskog odbora,
· predlaže Školskom odboru raspodjelu rezultata poslovanja,
· donosi Plan nabave,
· predlaže Školskom odboru Školski kurikulum u suradnji s Učiteljskim vijećem,
· predlaže Školskom odboru Godišnji plan i program rada Škole,
· sudjeluje u radu Školskog odbora, bez prava odlučivanja,
· obustavlja izvršenje odluka kolegijalnih tijela za koje smatra da nisu utemeljene na zakonu, podzakonskom ili općem aktu,
· izdaje odluke o radnim obvezama učiteljima i stručnim suradnicima i radne naloge ostalim radnicima,
· imenuje razrednike,
· izvješćuje osnivača o nemogućnosti utemeljenja Školskog odbora,
· izvršava odluke i zaključke osnivača, Školskog odbora i Učiteljskog vijeća,
· saziva konstituirajuću sjednicu Školskog odbora i Vijeća roditelja,
· planira rad, saziva i vodi sjednice Učiteljskog vijeća,
· odlučuje o zasnivanju i prestanku radnog odnosa uz prethodnu suglasnost Školskog odbora sukladno zakonskim odredbama,
· samostalno odlučuje o zasnivanju radnog odnosa kada je, zbog obavljanja poslova koji ne trpe odgodu, potrebno zaposliti osobu na vrijeme do 60 dana, 
· imenuje povjerenstva za vrednovanje kandidata za zasnivanje radnog odnosa u Školi,
· u slučaju sumnje da je radniku Škole psihofizičko zdravlje narušeno u mjeri da bi njegova radna sposobnost mogla biti smanjena, upućuje Školskom odboru obrazloženi prijedlog za donošenje odluke o upućivanju radnika na liječnički pregled kod ovlaštenog izabranog doktora specijaliste medicine rada radi utvrđivanja radne sposobnosti. Ako se ovlaštenom prosudbom izabranog doktora specijaliste medicine rada utvrdi da radnik nije u mogućnosti uredno izvršavati obveze u odgojno - obrazovnom radu, istu prosudbu upućuje izabranom doktoru medicine primarne zdravstvene zaštite radnika radi pokretanja postupka za ostvarivanje prava iz mirovinskog osiguranja,
· otkazuje ugovor o radu radniku koji odbije izvršiti odluku Školskog odbora o upućivanju na pregled kod ovlaštenog izabranog doktora specijaliste medicine rada radi utvrđivanja radne sposobnosti, a u skladu s odredbama Zakona o odgoju i obrazovanju u osnovnoj i srednjoj školi,
· predlaže Školskom odboru Etički kodeks nakon provedene rasprave na Učiteljskom vijeću te Vijeću roditelja i Vijeću učenika,
· predlaže Školskom odboru Kućni red nakon provedene rasprave na Učiteljskom vijeću te Vijeću roditelja i Vijeću učenika,
· poduzima mjere propisane zakonom zbog neizvršavanja poslova ili neispunjavanja drugih obveza iz radnog odnosa,
· brine se o sigurnosti, te o pravima i interesima učenika i radnika školske ustanove,
· odgovara za sigurnost učenika, učitelja, stručnih suradnika i ostalih radnika,
· surađuje s učenicima i roditeljima,
· surađuje s osnivačem, tijelima državne uprave, ustanovama i drugim tijelima,
· nadzire pravodobno i točno unošenje podataka u elektronsku maticu,
· upućuje radnike na redovite liječničke preglede,
· izvješćuje Školski odbor i osnivača o nalazima i odlukama tijela upravnog i stručnog nadzora,
· posjećuje nastavu i druge oblike odgojno obrazovnog rada, analizira rad učitelja i stručnih suradnika te osigurava njihovo stručno osposobljavanje i usavršavanje,  
· samostalno odlučuje o stjecanju, opterećenju ili otuđenju dugotrajne nefinancijske imovine (osim nekretnina) pojedinačne vrijednosti do 12.000,00 EUR (bez PDV-a),
· samostalno poduzima pravne poslove, uključujući zaključivanje ugovora o nabavi roba, radova i usluga pojedinačne vrijednosti do 12.000,00 EUR (bez PDV-a),
· uz suglasnost Školskog odbora poduzima pravne poslove, uključujući zaključivanje ugovora o nabavi  roba, usluga i radova pojedinačne vrijednosti veće od 12.000,00 EUR do 30.000,00 EUR (bez PDV-a),
· uz suglasnost Školskog odbora i osnivača poduzima pravne poslove, uključujući zaključivanje ugovora o nabavi roba, usluga i radova pojedinačne vrijednosti veće od 30.000,00 EUR (bez PDV-a),
· zaključuje, uz prethodnu suglasnost Školskog odbora i osnivača, ugovore o stjecanju, opterećivanju ili otuđivanju nekretnina bez obzira na njihovu vrijednost,
· izvješćuje kolegijalna tijela o nalazima i odlukama tijela upravnog i stručnog nadzora,
· obavlja i druge poslove utvrđene zakonom, ovim Statutom i drugim općim aktima Škole te poslove za koje izrijekom zakonom, provedbenim propisima ili općim aktima nisu ovlaštena druga tijela Škole.
				
Članak  3.

U članku 146. stavku (3)	riječi „nadležno tijelo za socijalni rad“ zamjenjuju se riječima „nadležni područni ured Hrvatskog zavoda za socijalni rad“.

Članak 4.		
U članku 166. stavku (5) riječi „nadležno tijelo za socijalni rad“ zamjenjuju se riječima „nadležni područni ured Hrvatskog zavoda za socijalni rad“.

Članak 5.
U članku 167. iza stavka (3) dodaju se stavci 4), 5) i 6) koji glase:
(4) Izostanak učenika s nastave zbog izražavanja nezadovoljstva i protesta učenika ili roditelja smatra se neopravdanim izostankom i ne može se opravdati.
(5) Ako Škola ima informaciju da roditelji iz različitih razloga ne dopuštaju djetetu odlazak u školu, dužna je o tome obavijestiti nadležni područni ured Hrvatskog zavoda za socijalni rad.
6) Načini opravdavanja izostanaka učenika i primjereni rok javljanja o razlogu izostanka uređeni su ovim Statutom.	



			Članak 6.		
U članku 168. stavku 5) riječi „nadležno tijelo za socijalni rad“ zamjenjuju se riječima  „nadležni područni ured Hrvatskog zavoda za socijalni rad“.	
	            Članak 7.
U članku 170. iza stavka 3) dodaje se stavak 4) koji glasi: 
4) „O izricanju pedagoške mjere strogog ukora i preseljenja u drugu školu, škola je dužna poslati obavijest nadležnom područnom uredu Hrvatskog zavoda za socijalni rad te zatražiti izvještaj o poduzetim radnjama kako bi mogla prilagoditi stručni rad s učenikom“.
	           Članak 8.
U članku 178. stavku 2) riječi „nadležno tijelo za socijalni rad“ zamjenjuju se riječima  „nadležni područni ured Hrvatskog zavoda za socijalni rad“.	
	          Članak 9.
 U članku 183. stavku 4) riječi „nadležno tijelo za socijalni rad“ zamjenjuju se riječima  „nadležni područni ured Hrvatskog zavoda za socijalni rad“.	
	        Članak 10.
Ove Izmjene i dopune Statuta stupaju na snagu dan nakon dana objave na oglasnoj ploči Škole.

KLASA: : 007-01/26-01/1
Urbroj: 2112-05-1-26-2
Ravna Gora, 31.08.2026.
Predsjednica Školskog odbora:
Nataša Lakotić
    _____________________
Na ove Izmjene i dopune Statuta Župan Primorsko – goranske županije dao je 
suglasnost (KLASA: 024-01/26-01/29, URBROJ: 2170-01-01/6-26-29) 
od 16. srpnja 2026. godine.

[bookmark: _GoBack]Utvrđuje se da su ove Izmjene i dopune Statuta objavljene na oglasnoj ploči Škole dana 31.08.2026. te da su stupile na snagu idućeg dana.
 

Ravnateljica škole:  
mr.sc. Nataša Možgon Kauzlarić 

REPUBLIKA HRVATSKA
PRIMORSKO GORANSKA ŽUPANIJA
OŠ DR.BRANIMIRA MARKOVIĆA
RAVNA GORA
Ravna Gora, 10.06.2026.

					Primorsko goranska županija 								Upravni odjel za odgoj i obrazovanje 
51000  R I J E K A  
Slogin kula 2		
					
PREDMET: Prijedlog 5. Izmjena  i dopuna Statuta OŠ Dr.Branimira Markovića 
-  dostavlja se na suglasnost

	Temeljem zakonske obveze usklađenja Statuta sa  izmjenama Zakona o Izmjena i dopuna Zakona o javnoj nabavi koji je objavljen u  NN 48/2026 dana 08.05.2026.  i Pravilnika o  izmjenama i dopunama Pravilnika o kriterijima za izricanje pedagoških mjera koji je objavljen u NN 22/2026 dana 05.03.2026. dostavljamo vam  prijedlog 5. Izmjena  i dopuna  Statuta škole i Odluku Školskog odbora o utvrđivanju prijedloga 5. Izmjena  i dopuna Statuta koji je Školski odbor donio na sjednici  09.06.2026. 

Molimo za vašu suglasnost.   
					Srdačan pozdrav!
Privitak:
1. Prijedlog 5. Izmjena i dopuna Statuta škole
1. Odluka Školskog odbora  


					Ravnateljica škole:
					mr.sc.Nataša Možgon kauzlarić


Na temelju članka 54. stavak 1. Zakona o ustanovama (NN br. 76/93; 29/97; 47/99; 127/19) te članka 98. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13, 136/14, 152/14,7/17 ; 68/18: 98/19; 64/20; 151/22; 156/23) i članka 80. Statuta škole, Školski odbor OŠ Dr.Branimira Markovića Ravna Gora na sjednici održanoj  09.06.2026.  donosi
O D L U K U 
o  utvrđivanju prijedloga  
5. Izmjena i dopuna    Statuta 
OŠ Dr.Branimira Markovića 

1. Utvrđuje se prijedlog 5. Izmjena  i dopuna Statuta OŠ Dr.Branimira Markovića koji je usklađen sa odredbama Zakona o Izmjena i dopuna Zakona o javnoj nabavi koji je objavljen u  NN 48/2026 dana 08.05.2026.  i Pravilnika o  izmjenama i dopunama Pravilnika o kriterijima za izricanje pedagoških mjera koji je objavljen u NN 22/2026 dana 05.03.2026.
2. Prijedlog  5. Izmjena i dopuna Statuta OŠ Dr.Branimira Markovića  upućuje se Primorsko goranskoj županiji, Upravnom odjelu  za odgoj i obrazovanje  na prethodnu suglasnost. 
3. Ova Odluka stupa na snagu danom donošenja. 

Klasa: 007-01/26-01/1
Urbroj: 2112-05-1-26-1
Ravna Gora, 09.06.2026. 
Dostavlja se:
1.Upravnom odjelu za odgoj i obrazovanje PGŽ, Slogin kula 2 Rijeka
3.Pismohrana, ovdje

					Predsjednik Školskog odbora: 
					Nataša Lakotić
					___________________________ 

	
					
Na temelju članka 54. stavak 1. Zakona o ustanovama (NN br. 76/93; 29/97; 47/99; 127/19) te članka 98. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 16/12., 86/12., 94/13, 136/14, 152/14,7/17 ; 68/18: 98/19; 64/20; 151/22; 156/23) i članka 80. Statuta škole, Školski odbor OŠ Dr.Branimira Markovića Ravna Gora na sjednici održanoj  31.08.2026.  donosi
O D L U K U 
o  utvrđivanju   
5. Izmjena i dopuna    Statuta 
OŠ Dr.Branimira Markovića 

Školski odbor na sjednici održanoj  09.06.2026.   donio je Odluku o utvrđivanju prijedloga  5. Izmjena i dopuna  Statuta OŠ Dr.Branimira Markovića Ravna Gora te je isti uputio osnivaču na prethodnu suglasnost. 
Župan  Primorsko goranske županije , dana 16. srpnja 2026.  donio je Odluku o davanju prethodne suglasnosti na V.. Izmjene i dopune Statuta OŠ Dr.Branimira Markovića Ravna Gora u tekstu utvrđenom 09.06.2026. (klasa: 024-01/26-01/29, urbroj:2170-01-01/6-26-29).
Temeljem navedenog Školski odbor donosi  Odluku o utvrđivanju 5. Izmjene  i dopune  Statuta OŠ Dr.Branimira Markovića Ravna Gora.  
Ova Odluka stupa na snagu danom donošenja. 

Klasa: 007-01/26-01/1
Urbroj: 2112-05-1-26-2
Ravna Gora, 31.08.2026.  
Dostavlja se:
1.Upravnom odjelu za odgoj i obrazovanje PGŽ, Slogin kula 2 Rijeka
3.Pismohrana, ovdje

					Predsjednik Školskog odbora: 
					Nataša Lakotić
					___________________________ 

	
					
                   

